รัฐบาลไทย-ข่าวทำเนียบรัฐบาล-รอง นรม. พล.อ.ฉัตรชัยฯ ตรวจราชการด้านการบริหารจัดการน้ำในพื้นที่ภาคเหนือ จ.เชียงใหม่
วันพฤหัสบดีที่ 22 กุมภาพันธ์ 2561
รอง นรม. พล.อ.ฉัตรชัยฯ ตรวจราชการด้านการบริหารจัดการน้ําในพื้นที่ภาคเหนือ จ.เชียงใหม่
รองนายกรัฐมนตรีตรวจความคืบหน้าการขุดเจาะอุโมค์วางท่อส่งน้ําเพื่อแก้ปัญหาน้ําแล้งและน้ําท่วมอย่างเป็นระบบและยั่งยืน
วันนี้ (22 ก.พ.61) เวลา 08.00 น. พลเอกฉัตรชัย สาริกัลยะ รองนายกรัฐมนตรีและคณะ เดินทางไปตรวจเยี่ยมโครงการเพิ่มปริมาณน้ําเขื่อนแม่กวงอุดมธารา ณ พื้นที่ก่อสร้างอุโมงค์ส่งน้ํา ช่วงแม่แตง-แม่งัด บ้านทับเดื่อ ต.อินทชิล อ.แม่แตง จ.เชียงใหม่ โดยมี นายปวิณ ชํานิประศาสน์ ผู้ว่าราชการจังหวัดเชียงใหม่ นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) นายทองเปลว กองจันทร์ อธิบดีกรมชลประทาน นายประพิศ จันทร์มา รองอธิบดีกรมชลประทานและเจ้าหน้าที่ ให้การต้อนรับ
เลขาธิการ สทนช. กล่าวสรุปภาพรวมการแก้ไขปัญหาลุ่มน้ําปิงตอนบนที่ครอบคลุมจังหวัดเชียใหม่และลําพูนว่า ที่ผ่านมาบริเวณพื้นที่ลุ่มน้ําปิงมีทั้งปัญหาน้ําแล้งและน้ําท่วมซ้ําซาก ใน 44 พื้นที่ ซึ่งถือเป็นความเร่งด่วนที่จะต้องแก้ปัญหา ด้วยการขุดเจาะอุโมงค์วางท่อส่งน้ํา และสร้างประตูระบายน้ํา เพื่อแก้ปัญหาอย่างเป็นระบบและยั่งยืน
รองอธิบดีกรมชลประทาน บรรยายสรุปโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ว่า เป็นโครงการพระราชดําริของในหลวง ร.9 ได้พระราชทานให้กรมชลประทาน (ชป.) ดําเนินการตั้งแต่ปี 2519 มีความจุ 263 ล้าน ลบ.ม. ซึ่งเพียงพอต่อการอุปโภคบริโภคและการเกษตร 175,000 ไร่ แต่ปัจจุบันได้มีการขยายพื้นที่เมืองเพิ่มขึ้นอย่างต่อเนื่อง ทําให้ความต้องการใช้น้ํามีปริมาณสูงมากขึ้น จึงต้องหาวิธีการแก้ปัญหา ด้วยการผันน้ําจากแหล่งน้ําในบริเวณใกล้เคียงที่มีปริมาณน้ําเพียงพอ จํานวน 2 แหล่ง คือ เขื่อนเก็บน้ําแม่งัดสมบูรณ์ชล และลําน้ําแม่แตง โดยการเจาะอุโมงค์วางท่อน้ํา ซึ่งการส่งน้ําจะใช้ระบบควบคุมเชิงสั่งการในระยะไกลเพื่อการจัดการน้ํา หรือ SCADA ที่สามารถควบคุมปริมาณน้ําและแจ้งเตือนภัยน้ําท่วมแบบ Real Time ทั้งนี้ การส่งน้ําจะทําในช่วงฤดูฝน เพื่อไม่ให้มีผลกระทบกับการใช้น้ําในช่วงฤดูแล้งของลําน้ําแม่แตง
ต่อมาในปี 2558 กรมชลประทาน จึงขออนุมัติดําเนินการก่อสร้างอุโมงค์ส่งน้ําแม่งัด-แม่กวง และอุโมงค์ส่งน้ําแม่แตง-แม่งัด สมัยที่ พล.อ.ฉัตรชัยฯ เป็นประธานคณะกรรมการกําหนดนโยบายและการบริหารจัดการทรัพยากรน้ํา ผคสช). ในวงเงิน 15,000 ล้านบาท ซึ่งคาดว่าจะทําให้อ่างเก็บน้ําแม่กวงอุดมธารา สามารถสนับสนุนน้ําได้เพิ่มขึ้น 160 ล้าน ลบ.ม/ปี เพียงพอสําหรับการอุปโภคบริโภค การเกษตร/อุตสาหกรรม รองรับการขยายเมืองในอนาคต อีกทั้งสามารถสนับสนุนพื้นที่การเกษตรในช่วงฤดูแล้ง จาก 17,060 ไร่ เป็น 76,129 ไร ตลอดจนช่วยลดปัญหาน้ําท่วมในพื้นที่ จ.เชียงใหม่ และลําพูนได้อีกด้วย
โอกาสนี้ รองนายกรัฐมนตรี ได้มอบนโยบายว่า รัฐบาลชุดนี้ให้ความสําคัญกับการบริหารจัดการทรัพยากร โดยการจัดทําแผนยุทธศาสตร์ฯ ปี 2558-2569 และขยายเป็นแผนยุทธทศาสตร์ฯ ระยะ 20 ปี รวมทั้งจัดตั้งหน่วยงานในการขับเคลื่อนแผนยุทธศาสตร์ และจัดทํากฎหมายคือ ร่างพระราชบัญญัติทรัพยากรน้ํา เพื่อให้การบริหารจัดการทรัพยากรน้ํามีความชัดเจน ตลอดจนการจัดอันดับความสําคัญของน้ํา คือ น้ําอุปโภคบริโภค น้ํารักษาระบบนิเวศน์และน้ําเพื่อการเกษตร จัดทําระบบประปาหมู่บ้าน พัฒนาแหล่งน้ําในและนอกเขตชลประทานเพิ่มขึ้น
พร้อมกล่าวว่า ในปี 2561-2565 รัฐบาลจะเริ่มแผนงานโครงการขนาดใหญ่ เพื่อเพิ่มน้ําต้นทุนและการป้องกันปัญหาน้ําท่วม ตามลักษณะของพื้นที่ จํานวน 44 แห่ง อาทิ โครงการอ่างเก็บน้ําน้ําปี้ จ.พะเยา โครงการประตูน้ําศรีสองรัก จ.เลย โครงการคลองระบายน้ําบางบาล-บางไทร จ. พระนครศรีอยุธยา โครงการบรรเทาอุทกภัยหาดใหญ่ จ.สงขลา โครงการระบบระบายน้ําแม่น้ําตรัง จ.ตรัง โครงการคลองผันน้ําเลี่ยงเมืองนครศรีธรรมราช โครงการอ่างเก็บน้ําวังหีบ จ.นครศรีธรรมราช โครงการเพิ่มปริมาณน้ําเชื่อนแม่กวงอุดมธารา จ.เชียงใหม่ เป็นต้น
จากนั้น รองนายกรัฐมนตรีและคณะได้เดินทางไปเยี่ยมชมพื้นที่ก่อสร้างอุโมงค์ส่งน้ําช่วงแม่แตง-แม่งัดฯ เพื่อรับทราบความคืบหน้าในการดําเนินการ ซึ่งขณะนี้มีความก้าวหน้า แต่อาจช้ากว่าแผนงานตามที่กําหนดไว้เล็กน้อย เนื่องจากปัญหาการขออนุญาตเข้าใช้พื้นที่ป่าสงวนและอุทยานแห่งชาติ ประกอบกับการขุดเจาะอุโมงค์ผ่านหินที่ไม่แข็งแรงต้องใช้ความระมัดระวังมากขึ้น อย่างไรก็ตามการดําเนินงานยังอยู่ในกรอบของแผนงาน
สําหรับภารกิจในช่วงบ่าย รองนายกรัฐมนตรีและคณะ ได้เดินทางไปเยี่ยมชมพื้นที่แก้มลิงศูนย์เรียนรู้ปรัชญาเศรษฐกิจพอเพียงตามแนวพระราชดําริ ต.แม่สา อ.แม่ริม จ.เชียงใหม่ ซึ่งเป็น 1 ใน 6 จุดพื้นที่รับน้ําจากโครงการแม่แตงที่จะดําเนินการทําเป็นแก้มลิงให้แล้วเสร็จภายในปีนี้โดยเตรียมของบกลาง 107 ล้านบาทเพื่อมาใช้ดําเนินการในพื้นที่ดังกล่าว ซึ่งจะดําเนินการแล้วเสร็จภายในปีนี้ เพื่อที่จะรองรับน้ําในฤดูฝน
รองนายกรัฐมตรีได้กล่าวว่า การทําแก้มลิงต้องสามารถเชื่อมต่อกับระบบชลประทานให้สามารถรับน้ําและปล่อยน้ํา โครงการแก้มลิงมีประโยชน์ แต่ก็มีปัญหาในเรื่องของพื้นที่ที่ใช้ดําเนินการเป็นจํานวนมาก ซึ่งจะส่งผลกระทบต่อประชาชนส่วนใหญ่ รัฐบาลจึงต้องจัดหาพื้นที่ที่เป็นของส่วนราชการในการจัดทําโครงการแก้มลิง เช่น โครงการแก้มลิงแม่แตง ที่ได้มีการบูรณาการร่วมกับกองทัพบก กองการช่างทหาร และกรมชลประทาน ซึ่งคาดว่าหากโครงการนี้แล้วเสร็จจะสามารถช่วยแก้ปัญหาให้พื้นที่การเกษตรได้ประมาณ 65,000 ไร่ และผลิตส่งน้ําปะปาได้ถึงวันละ 30,000 ลบ.ม. ที่สําคัญสามารถช่วยบรรเทาความเดือดร้อนให้กับประชาชนในช่วงเกิดอุทกภัยได้อีกด้วย
----------------------
กลุ่มประชาสัมพันธ์และเผยแพร่ สํานักโฆษก